Kuigi olen kindel, et ma niipea veel ehitama ei saa hakata, olen hingelt üks nendest, kes ei kannata silma otsaski korteris elamist ja oma maja on üks asjadest, mille ma lihtsalt pean saama. Iseasi, kui palju selle saamiseks tuleb teha mööndusi ja latti alla tõmmata, sest täna on mu kriteeriumid oma pere uuele eluasemele mõnevõrra veidrad ja kallimapoolsed, et mitte öelda üle jõu käivad.